### วิธีใช้ SoundMAX® ในส่วนคำถามที่พบบ่อย

หมายเหตุ: สำหรับข่าวและข้อมูลการปรับปรุงล่าสุด โปรดตรวจสอบจากเว็บไซต์ของ SoundMAX

#### แถบสภาพเสียงรอบข้างในการฟังของแผงควบคุม

#### ทำไมจึงไม่มีตัวควบคุมสำหรับเสียงในเกม 3D?

ความสามารถด้านเสียงในเกม 3D ของ SoundMAX ทั้งหมด เป็นการทำงานจากภายใน และได้รับการควบคุมโดยตรงจากเกมนั้นๆ

#### 'การตั้งค่าลำโพง' ใช้เพื่ออะไร และควรใช้ 'เลย์เอาต์' ใด?

'การตั้งค่าลำโพง' ทำให้ท่านสามารถปรับสภาพรอบข้างในการฟังเสียงให้เหมาะสมที่สุดกับท่าน เพื่อประสบการณ์การรับฟังที่ดีที่สุดเท่าที่เป็นไปได้ เลือก 'หูฟัง' หากท่านต้องการฟังจากหูฟัง เลือก 'สเตอริโอ' หากท่านตั้งลำโพงสองตัวหันหน้าเข้าหาท่าน (บนโต๊ะ ที่จอภาพ หรือในคอมพิวเตอร์แล็ปทอป) เลือก 'สี่ทิศทาง' หากท่านตั้งลำโพงสองตัวหันหน้าเข้าหาท่านและอีกสองตัวอยู่ที่ด้านหลัง หรือเลือก '5.1' หากท่านติดตั้งชุดโฮมเธียเตอร์ ซึ่งต่อลำโพงสามตัวหันหน้าเข้าหาท่าน ลำโพงสองตัวอยู่ด้านหลังท่าน และติดตั้งซับวูฟเฟอร์หนึ่งตัว สำหรับเสียงเอ็ฟเฟ็กความถี่ต่ำ (LFE)

#### การตั้งค่าสองแบบของ ตำแหน่งลำโพงด้านหน้า ใน การตั้งค่าลำโพง' มีความแตกต่างกันอย่างไร?

ตัวเลือก ระยะใกล้ จะให้เสียงที่เหมาะสมที่สุดสำหรับลำโพงของคอมพิวเตอร์แล็ปทอปและจอภาพ หรือในกรณีที่ท่านตั้งลำโพงติดกับจอภาพ ส่วนตัวเลือก 'ระยะไกล จะให้เสียงที่เหมาะสมที่สุดสำหรับลำโพงที่ตั้งบนโต๊ะหรือระบบโฮมเธียเตอร์ขนาดใหญ่

#### ข้อมูลจำเพาะของการเพิ่มประสิทธิภาพเพิ่มเสียงเบสคืออะไรบ้าง?

'การเพิ่มเสียงเบส' จะเพิ่มเอาต์พุตเสียงเบสจาก 20 Hz ถึง 100 Hz โดยดังขึ้นอีก 0 dB ที่ 'Min' และ +10 dB ที่ 'Max' หากต้องการปิด 'การเพิ่มเสียงเบส' โปรดเลือกกล่องตัวเลือก 'เลิกใช้งาน' ที่อยู่ถัดจากสไลเดอร์

#### เสียงเซอร์ราวด์เสมือนโรงภาพยนตร์ คืออะไร?

หากท่านกำลังดูภาพยนตร์ที่มีเสียงประกอบแบบหลายช่องสัญญาณ และไม่ได้ตั้งค่าลำโพงแบบช่องสัญญาณ 4 หรือ 5.1 SoundMAX จะสร้างระบบลำโพงเสมือนจริงขึ้นโดยอัตโนมัติผ่านการตั้งค่าลำโพงสเตอริโอของท่าน หากท่านไม่ต้องการให้ SoundMAX สร้างลำโพงเสมือนจริงขึ้นโดยอัตโนมัติ เพียงแค่เลือกกล่องตัวเลือก เลิกใช้งาน หากท่านต้องการรับฟัง เสียงเซอร์ราวด์เสมือนโรงภาพยนตร์' จากทางหูฟัง ท่านสามารถซื้อการอัพเกรดได้โดยคลิกที่ปุ่มไอคอนหูฟัง หลังจากซื้อและติดตั้งการอัพเกรดนี้แล้ว คุณสมบัตินี้จะทำงานโดยอัตโนมัติทุกครั้งที่ท่านชมภาพยนตร์และรับฟังเสียงจากหูฟัง

#### สภาพเสียงรอบข้างแบบอะครูสติก คืออะไร?

สภาพเสียงรอบข้างแบบอะครูสติก คือพื้นที่เสมือนจริงซึ่งท่านสามารถรับฟังเสียงและดนตรีได้ รูปแบบสภาพรอบข้าง เหล่านี้ ซึ่งมีลักษณะเดียวกับพื้นที่สมมติด้านเสียง เป็นการจำลองสภาพทุกรูปแบบ ตั้งแต่โถงแสดงคอนเสิร์ต ไปจนถึงอุโมงค์ ท่านสามารถเปลี่ยนพื้นที่การฟังได้โดยการคลิก รูปแบบสภาพรอบข้าง แบบใหม่จากรายการที่จัดไว้ให้ รูปแบบจะเป็นแบบเดียวกันกับที่ใช้ในเกม ซึ่งอาศัยข้อดีของระบบ Environmental Audio™ (EAX™) และเกมของท่านจะเปิดใช้และเปลี่ยนรูปแบบให้โดยอัตโนมัติ

#### Virtual Ear คืออะไร?

Virtual Ear จัดเก็บ รูปแบบการฟังที่กำหนดเอง สำหรับผู้ใช้แต่ละราย รูปแบบเหล่านี้จะมีลักษณะเฉพาะตามแต่การปรับตั้งของผู้ฟังแต่ละราย ท่านสามารถเปลี่ยนรูปแบบการฟังที่ใช้อยู่ได้โดยการคลิกที่ รูปแบบการฟังที่กำหนดเอง แบบใหม่จากรายการที่จัดไว้ให้ ตัวอย่างรูปแบบทั่วๆ ไป ได้รวมไว้ในที่นี้ เพื่อให้ท่านได้ลองเลือกฟัง โดยเป็นการจำลองการฟังของ 'ผู้ใหญ่' หรือ 'เด็ก' หากท่านต้องการสร้างรูปแบบการฟังส่วนตัวที่กำหนดเองเพื่อใช้กับ SoundMAX ท่านสามารถซื้อโปรแกรมอัพเกรด 'Virtual Ear' ได้โดยการคลิกปุ่มไอคอนรูปหู หลังจากซื้อและติดตั้งการอัพเกรดนี้ ปุ่มไอคอนรูปหูจะเรียกการทำงานของ Virtual Ear โดยตรง

#### ใน 'สภาพเสียงรอบข้างในการฟังทดสอบ' ทำไม 'โทนเสียงทดสอบ' จึงฟังเหมือนคงที่?

เสียงคงที่นี้เป็นโทนเสียงพิเศษเรียกว่า Pink Noise ท่านสามารถใช้โทนเสียงนี้เพื่อตรวจสอบว่าลำโพงทั้งหมดของท่านมีการเชื่อมต่อและวางตำแหน่งไว้อย่างเหมาะสม จุดประสงค์ก็เพื่อการได้รับโทนเสียงที่มีความดังระดับเดียวกันกับการเล่นออกจากลำโพงแต่ละตัว ท่านสามารถเคลื่อนย้ายลำโพงจนกว่าจะได้ความสมดุลที่เหมาะสมที่สุดจากลำโพงของท่าน

####

#### แถบซินธิไซเซอร์เสียง MIDI ของแผงควบคุม

#### MIDI คืออะไร?

MIDI ย่อมาจาก Musical Instrument Digital Interface ซึ่งทำหน้าที่นิยามภาษาที่ซินธิไซเซอร์จะใช้ในการสื่อสารระหว่างกัน

#### GeneralMIDI (GM) คืออะไร?

GeneralMIDI คือรายละเอียดของชุดเสียงที่ประกอบด้วยเสียง 128 เสียงและชุดกลองหนึ่งชุด ด้วยวิธีนี้ ไฟล์ GeneralMIDI แบบมาตรฐานใดๆ ก็ตาม จะสามารถเล่นได้กับซินธิไซเซอร์ GeneralMIDI ทุกประเภท และจะให้ผลลัพธ์ที่คล้ายคลึงกัน ไฟล์ MIDI ส่วนใหญ่ที่มีอยู่ในอินเทอร์เน็ตจะสอดคล้องกับรูปแบบ GeneralMIDI ขณะที่การ์ดเสียงบางประเภทจะใช้เสียงเครื่องดนตรี GM ที่ไม่สมจริง แต่ซินธิไซเซอร์ของ SoundMAX จะมีชุดเสียง GeneralMIDI ระดับมืออาชีพชุดใหญ่รวมไว้

#### ไฟล์ .MID คืออะไร?

ไฟล์นี้เป็นไฟล์ที่ประกอบด้วยท่อนดนตรี MIDI ไฟล์ MIDI จะจัดเก็บคำสั่งเกี่ยวกับการเล่นซินธิไซเซอร์เพื่อสร้างเสียงดนตรี (หรือเสียงอื่น) ขึ้นใหม่ ซึ่งจะมีลักษณะคล้ายกับการที่โปรแกรมประมวลผลคำ สามารถสร้างเอกสารได้จากไฟล์ที่มีแต่อักขระ

#### ชุดเสียงที่เป็นค่าเริ่มต้นของซินธิไซเซอร์ คืออะไร?

ชุดเสียงนี้ทำให้ท่านสามารถกำหนดเสียงที่เป็นค่าเริ่มต้น ซึ่งซินธิไซเซอร์ SoundMAX จะใช้ในการเล่นไฟล์ GeneralMIDI (GM) รวมถึงไฟล์ MIDI ที่เข้ากันได้กับซาวด์แมพของ XG (XGlite) SoundMAX จัดส่งไปพร้อมกับชุดเสียง GeneralMIDI 4 เมกะไบต์ ระดับมืออาชีพ และชุดเสียง XGlite 1.2 เมกะไบต์ หากท่านต้องการเล่นไฟล์ MIDI ที่อยู่ในรูปแบบ Yamaha XG โปรดเลือกชุดเสียง XGlite โปรดติดตามการอัพเกรดชุดเสียง GeneralMIDI รุ่นใหม่ ที่สามารถดาวน์โหลดหรือซื้อได้จากเว็บไซต์ของ SoundMAX

#### สไลเดอร์ ระดับเสียงสะท้อน/เสียงประสานเพิ่มเติม มีไว้เพื่ออะไร?

เพื่อให้ท่านสามารถเพิ่มเสียงสะท้อนหรือเสียงประสานในไฟล์ MIDI ที่ซินธิไซเซอร์ SoundMAX เล่นอยู่ เมื่อตั้งสไลเดอร์ไว้ที่ ปกติ' ระดับเอ็ฟเฟ็กสำหรับเสียงแต่ละเสียงจะถูกตั้งให้อยู่ในระดับที่ผู้แต่งต้นฉบับเลือกไว้ เมื่อเลื่อนสไลเดอร์ไปที่ สูงสุด จะเป็นการเพิ่มเอ็ฟเฟ็กเพิ่มเติมของเสียงแต่ละเสียงตามความเหมาะสมจนกว่าเสียงทั้งหมดจะมีระดับเสียงสะท้อนสูงสุดเท่าที่เป็นไปได้ หากท่านไม่ต้องการใช้เอ็ฟเฟ็กใดๆ กับท่อนเสียง MIDI ของท่าน ท่านสามารถปิด 'เสียงสะท้อน' และ/หรือ 'เสียงประสาน' ได้ โดยยกเลิกกล่องตัวเลือกที่อยู่ถัดจากเอ็ฟเฟ็กนั้นๆ

#### เสียง MIDI คืออะไร?

เสียง MIDI คือโน้ตหรือเสียงเดียวที่เล่นด้วยซินธิไซเซอร์ SoundMAX

#### MAXvoice ของซินธิไซเซอร์ คืออะไร?

'MAXvoice' ช่วยให้ท่านสามารถเลือกจำนวนเสียง MIDI สูงสุดที่ต้องการเพื่อเล่นท่อนเสียง MIDI ที่ซับซ้อนได้ ท่อนเสียง MIDI โดยทั่วไปจะใช้เสียงไม่ถึง 32 เสียง และท่อนเสียงส่วนมากจะใช้เสียงไม่เกิน 64 เสียง MAXvoice ได้รับการกำหนดให้เป็น 128 เสียงซึ่งดีที่สุด ดังนั้นท่านจึงมีเสียงให้ใช้มากมาย หากท่านมีเหตุผลที่จะต้องใช้เสียงมากกว่านี้ ท่านสามารถตั้งจำนวนได้มากตามต้องการ หากท่านเลือกจำนวนสูงมากเกินความสามารถของคอมพิวเตอร์ หรือใช้ % สูงสุด ท่านอาจได้ยินเสียงคลิกหรือเสียงลั่น ซึ่งสามารถแก้ไขได้ง่ายๆ โดยป้อนจำนวนน้อยลง

#### 'ระดับสูงสุดของ CPU สำหรับซินธิไซเซอร์' คืออะไร?

'ระดับสูงสุดของ CPU' ช่วยให้ท่านสามารถเลือกปริมาณตัวประมวลผลสูงสุดของคอมพิวเตอร์ ซึ่งจะถูกนำมาใช้ในการสร้างเสียง MIDI สำหรับซินธิไซเซอร์ SoundMAX ท่านไม่สามารถกำหนดการใช้งานตัวประมวลผลกับซินธิไซเซอร์ได้เกินกว่า 80%

#### โปรแกรมตัวโหลด DLS

#### ซินธิไซเซอร์ SoundMAX สามารถเล่นไฟล์ MIDI ที่ใช้ชุดเสียง DLS ที่กำหนดเอง DLS คืออะไร และจะโหลดไฟล์ DLS ลงใน SoundMAX ได้อย่างไร?

DLS ย่อมาจาก DownLoadable Sounds DLS ช่วยให้ท่านสามารถโหลดชุดเสียงที่กำหนดเองลงในซินธิไซเซอร์ SoundMAX ซึ่งนักดนตรีมักจะสร้างชุดเสียงเหล่านี้เพื่อใช้กับไฟล์ MIDI ที่ระบุไว้ ท่านยังสามารถสร้างท่อนเสียง MIDI และชุดเสียง DLS ของท่านเองได้ โดยใช้โปรแกรมซอฟต์แวร์ของบริษัทอื่น SoundMAX สนับสนุน DLS ระดับ 2 เวอร์ชันล่าสุด เพื่อเพิ่มประสิทธิภาพในการรับฟังของท่าน ในการโหลดและเล่นไฟล์ MIDI ด้วยไฟล์ DLS ที่เกี่ยวข้อง โปรดเรียกโปรแกรม ตัวโหลด DLS

#### ไฟล์ .RMD คืออะไร?

ไฟล์นี้เป็นไฟล์เดี่ยวที่มีทั้งท่อนเสียง MIDI และชุดเสียง DLS ที่กำหนดเอง ซึ่งสร้างเพื่อท่อนเสียง MIDI นี้โดยเฉพาะ

#### ใช้โปรแกรม ตัวโหลด DLS ได้อย่างไร?

มีวิธีโหลดและเล่นท่อนเสียง MIDI โดยอัตโนมัติอยู่สองวิธี ใน Windows Media Player โดยใช้ชุดเสียง DLS ที่เกี่ยวข้อง หากท่านเลือกไฟล์ .RMD ไฟล์ DLS ที่มีรวมไว้ในไฟล์จะถูกโหลดโดยอัตโนมัติ หากท่านเลือกไฟล์ .MID ซึ่งมีไฟล์ .DLS ที่เกี่ยวข้องใน ชื่อเดียวกันอยู่ในไดเร็กทอรีเดียวกัน ท่านสามารถเลือกไฟล์ใดไฟล์หนึ่ง และทั้งสองไฟล์จะได้รับการโหลดโดยอัตโนมัติ นอกจากนี้ ท่านสามารถโหลดไฟล์ .MID และ .DLS ได้ด้วยตนเอง จากนั้นกดปุ่ม รัน Windows Media Player โปรดกดปุ่ม ตั้งค่าใหม่เป็นชุดเสียง GM ที่เป็นค่าเริ่มต้น เพื่อลบชุดเสียง DLS ทั้งหมดออกจากซินธิไซเซอร์ SoundMAX