### SoundMAX® Hjælp til ofte stillede spørgsmål

Bemærk: De seneste nyheder og opdateringer findes på SoundMAX's Websted.

#### FANEN LYTTEMILJØ PÅ KONTROLPANELET

#### Hvorfor er der ingen indstillinger for 3D-spillyd?

Alle SoundMAX’s egenskaber for 3D-spillyd er interne og styres direkte af spillet selv.

#### Hvad bruges 'Højttalerindstilling' til, og hvilket 'Layout' skal jeg bruge?

Med funktionen 'Højttalerindstilling' kan du optimere dit lyttemiljø, så du opnår den bedst mulige oplevelse. Vælg 'Hovedtelefon', hvis du vil lytte med hovedtelefoner, 'Stereo' hvis du har to højttalere foran dig (på dit skrivebord, i din skærm eller i din bærbare computer), 'Quad' hvis du har to højttalere foran dig og to højttalere bagved dig, eller '5.1', hvis du har en hjemmebiograf med tre højttalere foran dig, to højttalere bagved dig og en subwoofer til effekter med lav frekvens (Low Frequency Effects, LFE).

#### Hvad er forskellen mellem de to ‘Placering af forreste højttalere’-indstillinger i ‘Højttalerindstilling’?

Funktionen ‘Tæt på hinanden’ optimerer lyden for højttalere i bærbare computere og skærmhøjttalere, eller for højttalere lige ved siden af skærmen, mens funktionen ‘Langt fra hinanden’ optimerer lyden for højttalere på dit skrivebord eller i et stort hjemmestereoanlæg.

#### Hvad betyder specifikationerne i basforøgelsesfunktionen?

Funktionen 'Bass Boost' øger bassens udgangseffekt fra 20 Hz til 100 Hz ved 0 dB ved 'Min' og +10 dB ved 'Max'. Funktionen 'Basforøgelse' kan slås fra ved at markere afkrydsningsfeltet 'Deaktiver' ved siden af skyderen.

#### Hvad er ‘Virtuel biograflyd’?

Hvis du ser film med et lydspor med flere kanaler, og du ikke har en 4- eller 5.1-kanals højttaleropsætning, genererer SoundMAX automatisk virtuelle højttalere via dine stereohøjttalere. Hvis du ikke ønsker, at SoundMAX automatisk genererer virtuelle højttalere, skal du ganske enkelt markere afkrydsningsfeltet ‘Deaktiver’. Hvis du vil have ‘Virtual biograflyd’ til dine hovedtelefoner, kan du købe en opgradering ved at klikke på hovedtelefonikonet. Når du har købt og installeret denne opgradering, aktiveres denne funktion automatisk, hver gang du ser en film og anvender hovedtelefoner.

#### Hvad er ‘Akustiske miljøer’?

Akustiske miljøer er virtuelle steder, hvor du kan lytte til dine lyde og musik. Lige som soniske landskaber, simulerer disse ‘Miljømodeller’ alt lige fra koncertsale til tunneller. Du kan ændre dit lytterum ved at klikke på en ny ‘miljømodel’ på den viste liste. Modellerne bruges også i spil, som anvender Environmental Audio™ (EAX™), og aktiveres og ændres automatisk af dine spil.

#### Hvad er ‘Virtual Ear’?

Virtual Ear indeholder ‘Brugerdefinerede øremodeller’ for forskellige individuelle brugere. Disse modeller er tilpasset individuelt til den enkelte lytter. Du kan ændre den anvendte øremodel ved at klikke på en ny ‘Brugerdefineret øremodel’ på den viste liste. Der medfølger et par generiske eksempler på modeller, som du kan prøve. De simulerer en voksens og et barns ører. Hvis du vil oprette dine egne personlige brugerdefinerede øremodeller til SoundMAX, kan du købe opgraderingsprogrammet 'Virtual Ear' ved at klikke på øreikonet. Når du har købt og installeret opgraderingen, startes Virtual Ear med det samme, når du klikker på øreikonet.

#### Hvorfor er testtonen statisk i testlyttemiljøet?

Denne statiske tone er en særlig tone, der kaldes Pink Noise. Du kan bruge denne tone til at kontrollere, at alle dine højttalere er tilsluttet og placeret korrekt. Formålet er at få tonen til at lyde som om, den udsendes med den samme lydstyrke fra hver højttaler. Du kan flytte dine højttalere, indtil du opnår den optimale balance.

####

#### FANEN MIDI-MUSIKSYNTHESIZER PÅ KONTROLPANELET

#### Hvad er MIDI?

MIDI står for Musical Instrument Digital Interface. Det angiver et sprog, som synthesizere taler til hinanden på.

#### Hvad er GeneralMIDI (GM)?

GeneralMIDI er en beskrivelse af et lydsæt, der indeholder 128 lyde og et trommesæt. På denne måde kan enhver GeneralMIDI-fil afspilles med enhver GeneralMIDI-synthesizer, og de giver alle det samme resultat. Størstedelen af MIDI-filer på Internettet er i GeneralMIDI-format. Mens nogle lydkort anvender urealistiske GM-instrumentlyde, indeholder SoundMAX-synthesizeren et stort professionelt GeneralMIDI-lydsæt.

#### Hvad er en ‘.MID’-fil?

Dette er en fil, der indeholder en MIDI-sekvens. En MIDI-fil indeholder vejledninger til, hvordan du kan genskabe en musikoplevelse (eller lydoplevelse) på en synthesizer. Det svarer til den måde et tekstbehandlingssystem kan gendanne et dokument på fra en fil, som udelukkende består af tegn.

#### Hvad er et ‘Synthesizer-standardlydsæt’?

Det gør det muligt at tilpasse det standardlydsæt, som SoundMAX-synthesizeren bruger til at afspille GeneralMIDI (GM) såvel som XG sound map (XGlite)-kompatible MIDI-filer. SoundMAX leveres med et professionelt 4 MB GeneralMIDI-lydsæt og et 1,2 MB XGlite-lydsæt. Hvis du ønsker at afspille MIDI-filer i Yamaha XG-format, skal du vælge lydsættet XGlite. Hold øje med nye opgraderinger til GeneralMIDI-lydsæt, som kan hentes fra eller købes på SoundMAX' websted.

#### Hvad bruges skyderen ‘Ekstra rumklang/Ekstra kor’ til?

Du kan tilføje mere rumklang eller kor til den MIDI-fil, som SoundMAX-synthesizeren afspiller. Når skyderen er indstillet til ‘Normal’, indstilles effekterne for hver lyd til det niveau, som den oprindelige komponist valgte. Når skyderen flyttes mod ‘Maksimum’, føjes der ekstra effekt til hver lyd, indtil alle lydene er nået op på den maksimalt tilladte rumklang. Hvis du ikke vil føje effekter til dine MIDI-sekvenser, kan du slå 'Genklang' og/eller 'Kor' fra ved at fjerne markeringen i afkrydsningsfeltet ved siden af den pågældende effekt.

#### Hvad er en MIDI-stemme?

En MIDI-stemme er en enkelt tone eller lyd, der afspilles af SoundMAX-synthesizeren.

#### Hvad er ‘Synthesizer MAXvoice’?

'MAXvoice' gør det muligt at vælge det maksimale antal MIDI-stemmer, som du skal bruge til at afspille komplekse MIDI-sekvenser. Den gennemsnitlige MIDI-sekvens anvender færre end 32 stemmer, og de fleste sekvenser bruger sjældent mere end 64. MAXvoice er indstillet til 128 stemmer, så du aldrig løber tør. Hvis du får brug for flere stemmer, kan du indstille det til det antal stemmer, du har brug for. Hvis du vælger et højt tal, som overskrider computerens faciliteter eller maksimale grænse %, hører du måske nogle klik eller smæld. Dette problem løser du let ved at indtaste et mindre tal.

#### Hvad er 'Synthesizer – maximum CPU'?

Med 'Maksimum CPU' kan du vælge den del af din computers processor, der skal kunne bruges til at generere MIDI-stemmer til SoundMAX-synthesizeren. Du kan ikke afsætte mere end 80% af processoren til synthesizeren.

#### PROGRAMMET DLS LOADER

#### SoundMAX-synthesizeren kan afspille MIDI-filer, der anvender brugerdefinerede DLS-lydsæt. Hvad er DLS, og hvordan kan jeg indlæse DLS-filer i SoundMAX?

DLS står for DownLoadable Sounds. Med DLS kan du indlæse brugerdefinerede lydsæt i SoundMAX-synthesizeren. En musiker skaber sædvanligvis disse lydsæt til brug sammen med specifikke MIDI-filer. Du kan også oprette dine egne MIDI-sekvenser og DLS-lydsæt med visse tredjeparts-softwareprogrammer. SoundMAX understøtter den nyeste niveau 2-version af DLS, så din lytteoplevelse bliver så god som mulig. En MIDI-fil indlæses og afspilles sammen med den associerede DLS-fil ved at starte programmet ‘DLS Loader’.

#### Hvad er en .RMD-fil?

Dette er en fil, der indeholder både en MIDI-sekvens og et brugerdefineret DLS-lydsæt, som er oprettet specifikt til denne MIDI-sekvens.

#### Hvordan bruger jeg programmet ‘DLS Loader’?

En MIDI-sekvens kan automatisk indlæses og afspilles i Windows Medieafspiller på to forskellige måder ved hjælp af dets associerede DLS-lydsæt. Hvis du vælger en .RMD-fil, indlæses den uafhængige DLS-fil automatisk. Hvis du vælger en .MID-fil, der har en associeret .DLS-fil med samme navn i den samme mappe, indlæses begge filer automatisk, når du vælger en vilkårlig fil. Du kan desuden indlæse .MID- og .DLS-filer manuelt og derefter klikke på knappen ‘Kør Windows Medieafspiller’. Klik på knappen ‘Nulstil til standard-GM-lydsæt’ for at slette alle DLS-lydsæt fra SoundMAX-synthesizeren.