### SoundMAX®-ohje - usein kysyttyjä kysymyksiä

Huomautus: tuoreimmat uutiset ja päivitykset löytyvät SoundMAXin sivustosta.

#### OHJAUSPANEELIN KUUNTELUYMPÄRISTÖ-VÄLILEHTI

#### Miksi 3D-peliäänille ei ole painikkeita?

Kaikki SoundMAXin 3D-peliääniominaisuudet ovat sisäisiä, ja niitä hallitaan suoraan pelistä.

#### Mitä Kaiuttimien asetukset määrittävät ja mikä Asetelma minun pitäisi valita?

Kaiuttimien asetukset -kohdassa voit optimoida kuunteluympäristösi siten, että kuuntelukokemus on mahdollisimman hyvä. Valitse jokin seuraavista vaihtoehdoista käyttämäsi laitekokoonpanon perusteella: Kuulokkeet, jos käytät kuulokkeita; Stereo, jos edessäsi (pöydällä, näytössä tai kannettavassa tietokoneessa) on kaksi kaiutinta; Nelitie, jos sekä edessäsi että takanasi on kaksi kaiutinta; tai 5.1, jos käytössäsi on kotiteatteriasetelma, jolloin edessäsi on kolme ja takanasi kaksi kaiutinta sekä lisäksi alibassokaiutin (subwoofer) bassotaajuusefektejä (LFE) varten.

#### Mitä eroa Kaiuttimien asetukset -kohdan kahdella etukaiuttimien sijaintiasetuksella on?

Lähellä toisiaan -asetus optimoi äänen kannettavan tietokoneen tai näytön kaiuttimia käytettäessä tai jos kaiuttimet ovat aivan näytön vieressä. Kaukana toisistaan -asetus puolestaan optimoi äänen, jos kaiuttimet ovat kirjoituspöydän reunoilla tai jos käytät kotistereojärjestelmää.

#### Miten bassokorostin oikeastaan toimii?

Bassokorostin nostaa bassotason 20 hertsistä 100 hertsiin 0 desibelillä, kun käytössä on minimiasetus, ja +10 desibelillä, kun käytössä on maksimiasetus. Jos haluat poistaa bassokorostimen käytöstä, napsauta liukusäätimen vieressä olevaa Poista käytöstä -valintaruutua.

#### Mikä on virtuaaliteatteriympäristö?

Jos katsot elokuvaa, jossa on monikanavaääniraita, eikä käytössäsi ole 4- tai 5.1-kaiutinasetelmaa, SoundMAX luo stereokaiuttimista automaattisesti virtuaalikaiuttimet. Jos et halua, että SoundMAX luo virtuaalikaiuttimet automaattisesti, napsauta Poista käytöstä -valintaruutua. Jos haluat käyttää virtuaaliteatteriympäristöominaisuutta kuulokkeissa, voit hankkia päivitysversion napsauttamalla kuulokekuvaketta. Kun olet hankkinut ja asentanut päivitysversion, ominaisuus on automaattisesti käytössä aina, kun katsot elokuvaa ja käytät kuulokkeita.

#### Mitä ovat "akustiset ympäristöt"?

Akustiset ympäristöt ovat virtuaaliympäristöjä, joissa voit kuunnella ääniä ja musiikkia. Äänimaisemien tavoin nämä "malliympäristöt" simuloivat erilaisia ympäristöjä, esimerkiksi konserttisaleja ja tunneleita. Voit muuttaa kuunteluympäristöäsi valitsemalla luettelosta haluamasi malliympäristön. Malleja käytetään myös peleissä, joissa hyödynnetään Environmental Audio™ (EAX™) -ominaisuutta. Pelit aktivoivat mallit ja muuttavat niitä automaattisesti.

#### Mikä on Virtual Ear?

Virtual Ear -sovellus tallentaa yksittäisten käyttäjien muokkaamia korvamalleja. Mallit räätälöidään yksilöllisesti kutakin kuuntelijaa varten. Voit muuttaa käytettävää korvamallia valitsemalla luettelosta haluamasi muokatun korvamallin. Ohjelma sisältää muutaman yleisen esimerkkimallin, jotka simuloivat aikuisen ja lapsen korvia. Jos haluat luoda omia muokattuja korvamalleja SoundMAXin kanssa käytettäväksi, voit hankkia Virtual Ear -päivitysversion napsauttamalla korvakuvaketta. Kun olet hankkinut ja asentanut päivitysversion, voit käynnistää Virtual Ear -sovelluksen napsauttamalla korvakuvaketta.

#### Miksi testikuunteluympäristön testiääni kuulostaa staattiselta kohinalta?

Kyseessä on erikoisääni nimeltä vaaleanpunainen kohina. Sen avulla voit varmistaa, että kaikki kaiuttimet on kytketty ja sijoitettu asianmukaisesti. Tavoitteena on ääni, joka kuulostaa yhtä voimakkaalta kussakin kaiuttimessa. Voit siirtää kaiuttimia, kunnes niiden välillä vallitsee optimaalinen tasapainotila.

####

#### OHJAUSPANEELIN MIDI-SYNTETISAATTORI-VÄLILEHTI

#### Mikä on MIDI?

MIDI on lyhenne sanoista Musical Instrument Digital Interface eli soitinten digitaalinen liitäntä. Se on kieli, jonka avulla syntetisaattorit kommunikoivat keskenään.

#### Mikä on GeneralMIDI (GM)?

GeneralMIDI kuvaa äänisarjaa, joka sisältää 128 ääntä sekä rumpusarjan. Näin mikä tahansa standardinmukainen GeneralMIDI-tiedosto voidaan toistaa millä tahansa GeneralMIDI-syntetisaattorilla samanlaisin tuloksin. Suurin osa Internetin kautta jaeltavista MIDI-tiedostoista noudattaa GeneralMIDI-muotoa. Jotkin äänikortit käyttävät epärealistisia GM-soitinääniä, mutta SoundMAX-syntetisaattori sisältää laajan ammattikäyttöön tarkoitetun GeneralMIDI-äänisarjan.

#### Mikä on .mid-tiedosto?

Kyseessä on MIDI-sekvenssin sisältävä tiedosto. MIDI-tiedostoon tallennetaan ohjeet siitä, miten syntetisaattorin avulla luodaan musikaalinen (tai äänellinen) kokemus. Tätä voidaan verrata tapaan, jolla tekstinkäsittelyohjelma luo asiakirjan pelkkiä merkkejä sisältävästä tiedostosta.

#### Mitä Syntetisaattorin oletusäänisarja -asetus määrittää?

Tämän ominaisuuden avulla voit muokata oletusäänisarjaa, jota SoundMAX-syntetisaattori käyttää toistaessaan GeneralMIDI (GM) -tiedostoja sekä XG-äänikarttayhteensopivia (XGlite) MIDI-tiedostoja. SoundMAXin mukana toimitetaan ammattikäyttöön soveltuva 4 Mt:n GeneralMIDI-äänisarja ja 1,2 Mt:n XGlite-äänisarja. Jos haluat toistaa Yamaha XG -muotoisia MIDI-tiedostoja, valitse XGlite-äänisarja. Pidä silmällä uusia GeneralMIDI-äänisarjapäivityksiä, joita voi ladata tai hankkia SoundMAXin sivustosta.

#### Mihin Reverb/Chorus-lisäys-liukusäädintä käytetään?

Sen avulla voit nostaa Reverb- tai Chorus-tasoa MIDI-tiedostossa, jota SoundMAX-syntetisaattori toistaa. Kun liukusäädin on Normaali-kohdassa, kunkin äänen efektitaso vastaa alkuperäisen säveltäjän valitsemien efektien tasoa. Kun liukusäädintä siirretään kohti Maksimi-asetusta, jokaisen äänen efektitasoa nostetaan suhteellisesti, kunnes kaikkien äänien Reverb-efekti on suurimmalla mahdollisella tasolla. Jos et halua käyttää MIDI-sekvensseissäsi lainkaan efektejä, voit poistaa Reverb- ja Chorus-efektit käytöstä poistamalla valintamerkit vastaavista valintaruuduista.

#### Mikä on MIDI-ääni?

MIDI-ääni on yksittäinen SoundMAX-syntetisaattorilla toistettava nuotti tai ääni.

#### Mitä Syntetisaattorin maksimiäänet -asetus määrittää?

Tämän asetuksen avulla voit määrittää, kuinka paljon MIDI-ääniä tarvitaan toistamaan monimutkaisia MIDI-sekvenssejä. Keskimääräinen MIDI-sekvenssi käyttää enintään 32 ääntä, ja useimmat sekvenssit ylittävät harvoin 64 äänen määrän. Asetuksen arvoksi on määritetty optimaalinen 128 ääntä, jotta äänet eivät koskaan loppuisi kesken. Jos jostakin syystä tarvitset lisää ääniä, voit asettaa arvoksi haluamasi luvun. Jos valitset todella suuren luvun eivätkä tietokoneesi suorituskyky tai maksimiresurssivaraus riitä sen tuottamiseen, voit kuulla muutaman napsahduksen tai poksahduksen. Voit korjata ongelman antamalla pienemmän luvun.

#### Mitä Keskusyksikön maksimiresurssivaraus -asetus määrittää?

Tämän asetuksen avulla voit määrittää, kuinka suuren osan tietokoneesi suorittimen resursseista haluat varata SoundMAX-syntetisaattorin MIDI-äänten luomiseen. Suurin sallittu asetus on 80 %.

#### DLS-LATAAJASOVELLUS

#### SoundMAX-syntetisaattorilla voi toistaa MIDI-tiedostoja, jotka käyttävät muokattuja DLS-äänisarjoja. Mikä on DLS ja miten DLS-tiedostoja ladataan SoundMAXiin?

DLS on lyhenne sanoista DownLoadable Sounds eli ladattavat äänet. DLS:n avulla voit ladata muokattuja äänisarjoja SoundMAX-syntetisaattoriin. Yleensä äänisarjat luodaan käytettäväksi tiettyjen MIDI-tiedostojen kanssa. Voit luoda omia MIDI-sekvenssejä ja DLS-äänisarjoja myös muiden valmistajien sovellusten avulla. SoundMAX tukee DLS:n uusinta Level 2 -versiota, joka tekee kuuntelukokemuksesta entistäkin paremman. Jos haluat ladata ja toistaa MIDI-tiedoston ja siihen liittyvän DLS-tiedoston, käynnistä DLS-lataaja.

#### Mikä on .rmd-tiedosto?

Kyseessä on yksittäinen tiedosto, joka sisältää sekä MIDI-sekvenssin että juuri kyseistä MIDI-sekvenssiä varten luodun muokatun DLS-äänisarjan.

#### Miten DLS-lataajasovellusta käytetään?

MIDI-sekvenssejä ja niihin liittyviä DLS-äänisarjoja voi ladata ja toistaa Windowsin Mediasoittimen avulla automaattisesti kahdella tavalla. Jos valitset .rmd-tiedoston, siihen sisältyvä DLS-tiedosto ladataan automaattisesti. Jos valitset .mid-tiedoston, johon liittyy samanniminen samassa hakemistossa oleva .dls-tiedosto, voit valita jommankumman tiedoston, jolloin molemmat tiedostot ladataan automaattisesti. Lisäksi voit ladata manuaalisesti .mid- ja .dls-tiedoston ja napsauttaa sitten Käynnistä Windowsin Mediasoitin -painiketta. Jos haluat poistaa kaikki DLS-äänisarjat SoundMAX-syntetisaattorista, napsauta Palauta GM-oletusäänisarja -painiketta.