### Hjelp for vanlige spørsmål om SoundMAX®

Merk: Hvis du vil ha de siste nyhetene og oppdateringene, kan du besøke Internett-området for SoundMAX.

#### KATEGORIEN LYTTEMILJØ I KONTROLLPANELET

#### Hvorfor er det ingen kontroller for 3D-lyd for spill?

Alle SoundMAX' egenskaper for 3D-lyd for spill er interne og kontrolleres direkte av selve spillet.

#### Hva brukes 'Høyttaleroppsett' til, og hvilket oppsett bør jeg bruke?

Du kan bruke 'Høyttaleroppsett' til å optimalisere lyttemiljøet slik at du får den beste lytteopplevelsen. Velg 'Stereohodetelefoner' hvis du bruker hodetelefoner. Velg 'Stereohøyttalere' hvis du bruker to høyttalere foran deg (på skrivebordet, skjermen eller en bærbar datamaskin). Velg 'Fire høyttalere' hvis du har to høyttalere foran deg og to høyttalere bak deg. Velg '5.1' hvis du har et hjemmekinooppsett med tre høyttalere foran deg, to høyttalere bak deg og en subbass for lavfrekvenslyder.

#### Hva er forskjellen mellom de to innstillingene for ‘Plassering av fronthøyttaler’ under ‘Høyttaleroppsett’?

Alternativet ‘Liten avstand’ kan brukes til å optimalisere lyden fra høyttalere på bærbare datamaskiner og skjermer. Alternativet ‘Stor avstand’ kan brukes til å optimalisere lyden fra høyttalere som står lenger fra hverandre på skrivebordet eller i et stort stereoanlegg.

#### Hva er spesifikasjonene for funksjonen for mer bass?

Hvis du velger 'Mer bass', økes bassgjengivelsen fra 20 til 100 Hz ved 0 dB under 'Minimum' og +10 dB under 'Maksimum'. Hvis du vil deaktivere 'Mer bass', merker du av for 'Deaktiver' ved siden av glidebryteren.

#### Hva er ‘virtuell surroundlyd’?

Hvis du ser filmer med flerkanals lydspor og ikke har et oppsett med 4 høyttalere eller et 5.1-kanals høyttaleroppsett, lages virtuelle høyttalere gjennom stereohøyttaleroppsettet automatisk. Hvis du ikke vil at virtuelle høyttalere skal lages automatisk, merker du av for ‘Deaktiver’. Hvis du vil bruke ‘virtuell surroundlyd’ for hodetelefonene, kan du kjøpe en oppgradering ved å klikke på hodetelefonikonet. Når du har installert denne oppgraderingen, virker denne funksjonen automatisk hver gang du ser en film og bruker hodetelefoner.

#### Hva er ‘akustiske miljøer’?

Akustiske miljøer er virtuelle steder der du kan lytte til lyder og musikk. ‘Miljømodeller’ simulerer alt fra konsertsaler til tunneler. Du kan endre ‘lytterommet’ ved å velge en ny miljømodell fra listen. Modellene er de samme som brukes i spill som utnytter Environmental Audio™ (EAX™), og de aktiveres og endres automatisk av spillene.

#### Hva er ‘Virtual Ear’?

Virtual Ear lagrer ‘egendefinerte øremodeller’ for forskjellige enkeltbrukere. Disse modellene er tilpasset til hver lytter. Du kan endre øremodellen du bruker, ved å velge en ny øremodell fra listen. Det er inkludert noen generiske eksempelmodeller som du kan prøve. De simulerer ørene til en voksen eller et barn. Hvis du vil lage egendefinerte øremodeller for bruk med SoundMAX, kan du kjøpe oppgraderingen 'Virtual Ear' ved å klikke på øreikonet. Når du har installert denne oppgraderingen, kan du klikke på øreikonet for å starte Virtual Ear.

#### Hvorfor høres testlyden ut som støy under 'Test lyttemiljøet'?

Dette er en spesiell lyd som kalles rosa støy. Du kan bruke denne lyden til å kontrollere at alle høyttalerne er tilkoblet og plassert riktig. Lyden skal ha den samme lydstyrken når den spilles fra hver høyttaler. Du kan flytte høyttalerne til du oppnår den optimale balansen mellom høyttalerne.

####

#### KATEGORIEN SYNTHESIZER FOR MIDI-MUSIKK I KONTROLLPANELET

#### Hva er MIDI?

MIDI står for Musical Instrument Digital Interface. Det er et språk som gjør at synthesizere kan kommunisere med hverandre.

#### Hva er General MIDI (GM)?

General MIDI er en beskrivelse av et lydsett som inneholder 128 lyder og et trommesett. På denne måten kan en hvilken som helst standard GM-fil spilles av på en hvilken som helst GM-synthesizer, og GM-filen kommer til å høres nesten lik ut på forskjellige synthesizere. De fleste MIDI-filene du finner på Internett, er GM-kompatible. Noen lydkort bruker urealistiske GM-instrumentlyder, men SoundMAX-synthesizeren inneholder et stort, profesjonelt General MIDI-lydsett.

#### Hva er en MID-fil?

Dette er en fil som inneholder en MIDI-sekvens. En MIDI-fil inneholder instruksjoner om hvordan den skal spilles av på en synthesizer for å gjengi musikk eller lyder. Det ligner på måten som et tekstbehandlingsprogram gjengir et dokument utfra en fil som bare inneholder tegn.

#### Hva er et ‘standard lydsett for synthesizer’?

Dette gir deg muligheten til å tilpasse standardlydsettet som SoundMAX-synthesizeren bruker til å spille General MIDI (GM) og MIDI-filer som er kompatible med XG-lydkart (XGlite). SoundMAX leveres med et profesjonelt General MIDI-lydsett på 4 MB og et XGlite-lydsett på 1,2 MB. Hvis du vil spille MIDI-filer i Yamaha XG-format, velger du XGlite-lydsettet. Du kan se etter nye General MIDI-lydsettoppgraderinger du kan laste ned eller kjøpe, på Internett-området for SoundMAX.

#### Hva brukes glidebryteren for mer etterklang eller mer koreffekt til?

Dette kan du bruke til å legge til mer etterklang eller koreffekt på MIDI-filen du spiller av med SoundMAX-synthesizeren. Når glidebryteren står på ‘Normal’, brukes den mengden effekt som den opprinnelige komponisten valgte, på hver enkelt lyd. Når du flytter glidebryteren mot ‘Maksimum’, legges ytterligere effekt proporsjonalt til på hver enkelt lyd til alle lydene har den maksimalt tillatte etterklangmengden. Hvis du ikke vil bruke noen effekter på MIDI-sekvensene, kan du slå av etterklangen og/eller koreffekten ved å fjerne merket i avmerkingsboksen ved siden av effekten.

#### Hva er en MIDI-stemme?

En MIDI-stemme er én enkelt note eller lyd som spilles av på SoundMAX-synthesizeren.

#### Hva er ‘Maksimalt antall stemmer’?

Dette gir deg muligheten til å velge det maksimale antallet MIDI-stemmer du trenger til å spille av kompliserte MIDI-sekvenser. Vanligvis inneholder en MIDI-sekvens færre enn 32 stemmer, og de fleste sekvensene inneholder sjelden flere enn 64. Det maksimale antallet stemmer er innstilt på optimale 128 stemmer, slik at du alltid har nok av dem. Hvis du skulle ha behov for flere stemmer, kan du angi det antallet du trenger. Hvis du angir et svært stort tall, som er større enn maksimalinnstillingen eller det som datamaskinen kan håndtere, kan det hende du hører klikkelyder. Dette problemet kan du enkelt løse ved å angi et lavere tall.

#### Hva er 'Synthesizerens maksimalbelastning av hovedprosessoren'?

Dette gir deg muligheten til å velge hvor stor del av hovedprosessorens ressurser som kan brukes til å generere MIDI-stemmer for SoundMAX-synthesizeren. Du kan ikke tilordne mer enn 80 % av hovedprosessorens ressurser til synthesizeren.

#### PROGRAMMET DLS-LESER

#### SoundMAX-synthesizeren kan spille MIDI-filer som bruker tilpassede DLS-lydsett. Hva er DLS, og hvordan kan jeg laste inn DLS-filer i SoundMAX?

DLS står for DownLoadable Sounds (nedlastbare lyder). DLS gir deg muligheten til å laste inn tilpassede lydsett i SoundMAX-synthesizeren. En musiker lager vanligvis disse lydsettene for bruk med bestemte MIDI-filer. Du kan også lage egne MIDI-sekvenser og DLS-lydsett med enkelte programmer fra tredjeparter. SoundMAX støtter den nyeste nivå 2-versjonen av DLS for å forbedre lytteopplevelsen. Hvis du vil laste inn og spille en MIDI-fil med den tilhørende DLS-filen, starter du programmet DLS-leser.

#### Hva er en RMD-fil?

Dette er en enkeltfil som inneholder både en MIDI-sekvens og et tilpasset DLS-lydsett som ble laget spesielt for denne MIDI-sekvensen.

#### Hvordan bruker jeg DLS-leser?

Du kan automatisk laste inn og spille en MIDI-sekvens i Windows Medieavspilling ved å bruke det tilhørende DLS-lydsettet. Hvis du velger en RMD-fil, lastes den innebygde DLS-filen inn automatisk. Hvis du velger en MID-fil som har en tilhørende DLS-fil med samme navn i den samme katalogen, velger du én av filene, og deretter lastes begge filene inn automatisk. I tillegg kan du laste inn MID- og DLS-filer manuelt og deretter velge ‘Kjør Windows Medieavspilling’. Velg ‘Tilbakestill til standard GM-lydsett’ hvis du vil fjerne alle DLS-lydsett fra SoundMAX-synthesizeren.